روس ودوموستی قازئته‌سی، آنتالیا اولوسلارآراسی هاوالیمانینین بیلگیلرینه گؤره 2017.جی ایلین ایلک یاری‌سیندا یالنیز آنتالیایا 1.3 میلیون روس توریستین گلدیگینی یازدی.
رقملره یئر وئریلن خبرده، سون 6 آیدا آنتالیا بؤلگه‌سین‌دکی تعطیل یئرلرینه گلن 3.4 میلیون توریستین یوزده 38ینی روس توریست‌لرین اولوشدوردوغو، آلمان توریست‌لرین یوزده 17 ایله ایکینجی، اوکراینا‌لی‌لارین ایسه یوزده 8 ایله اوچونجو سیرایا یئرلشدیگی ایفاده ائدیلدی.
تور سایتی آنلاین تورز قوروجولاریندان‌ کونستانتین پوبدکین آنتالیانین تورکیه‌یه گلن روس‌لار اوچون بؤیوک راحت‌لیق ساغلاندیغینی سؤیله‌یه‌رک، توریست‌لرین بورا‌دان آغ دنیز‌ده‌کی کمر، بلک، سیده، آنتالیا و آلانیا کیمی گؤزده تعطیل یئرلرینه یؤنلدیک‌لرینی قید ائتدی.
اؤته یاندان تئز تور نماینده‌سی لاریسا آخانووا، هم یاز مؤوسومونون داها اوزون سورمه‌سین‌دن، هم ده گلیشمیش بیر هتل شبکه‌سینه و توریستیک آلت یاپییا صاحب اولماسین‌دان اؤترو، روس توریست‌لرین آغ دنیزی سئچدیک‌لرینی بیلدیردی.
آخانووا، نوامبر آیی‌نین باشلانغیجینا قدر، تورکیه‌نین، روس توریست‌لرین ایلک آدرسی اولا‌راق قالماغا داوام ائدجیینی سؤزلرینه علاوه ائتدی.
